Държавен вестник, бр. 98, 2012 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  98
(6) Когато за единични НКЦ с предвари­
телната оценка не е мотивирана липсата на 
необходимост от определяне на охранителна 
зона и в акта за деклариране не е опреде­
лена такава, за охранителна зона се приема 
територията, обхващаща непосредствено съ­
седните имоти, а при улици до 14 метра – и 
срещулежащите през улицата имоти, както и 
уличното пространство между тях. 
(7) За единична археологическа НКЦ в слу­
чаите по ал. 5 за охранителна зона се приема 
територията, заключена в контур, отдалечен 
на 50 м от границите на културната ценност. 
Чл. 14. (1) Предписанията за опазване се 
определят въз основа на резултатите от пред­
варителната оценка, анализ на въздействието 
от проведени намеси и на степента им на 
застрашеност от антропогенни и природогео­
графски фактори. 
(2) С предписанията за опазване се посоч­
ват допустимите намеси в НКЦ, устройството 
или условията за ползването на техните тери­
тории и охранителни зони с цел осигуряване 
на пълноценното им опазване и представяне. 
Чл. 15. (1) Предложенията за времен­
ни режими за опазване на групови НКЦ 
с потенциал за определяне на категория 
„национално значение“ и на единични и 
групови археологически НКЦ, независимо 
от категорията им, се изготвят от междуве­
домствена комисия.
(2) Комисията по ал. 1 се назначава със 
заповед на министъра на културата или опра­
вомощено от него длъжностно лице, по моти­
вирано искане на НИНКН, на институциите 
по чл. 150, ал. 1, т. 2 ЗКН или на кмета на 
съответната община.
(3) За работата на междуведомствената 
комисия представителите на ведомствата 
по чл. 16, ал. 2 по компетентност предста­
вят предварително в НИНКН кадастрална 
карта на хартиен и/или дигитален носител; 
извадки от устройствени планове, карти на 
възстановената собственост, лесоустройстве­
ни планове, топографски карти в обхвата на 
подготвеното предложение и други необхо­
дими материали. 
Чл. 16. (1) В 20-дневен срок от постъпване 
на искането по чл. 15, ал. 2 министърът на 
културата издава заповед за състава и дей­
ността на междуведомствената комисия. 
(2) В комисията по ал. 1 се включват 
представители на:
1. Министерството на културата;
2. Министерството на регионалното раз­
витие и благоустройството;
3. Министерството на земеделието и хра­
ните – за НКЦ, разположени извън урбани­
зирани територии;
4. Министерството на околната среда и 
водите – за НКЦ, разположени в защитени 
територии по Закона за защитените територии 
и защитени зони по Закона за биологичното 
разнообразие;
5. областна администрация, на територията 
на която се намира НКЦ;
6. Изпълнителната агенция по горите – за 
НКЦ, разположени в горски територии; 
7. Агенцията по геодезия, картография и 
кадастър; 
8. общинска администрация, на територията 
на която се намира НКЦ;
9. Националния институт за недвижимо 
културно наследство;
10. Центъра за подводна археология – за 
археологически културни ценности под вода; 
11. Националния археологически институт 
с музей при БАН – за археологически НКЦ;
12. регионален и/или общински музей; 
13. други заинтересовани ведомства и 
организации.
(3) Заповедта за назначаване на междуве­
домствената комисията се изпраща на съот­
ветните ведомства най-малко 10 дни преди 
датата на провеждането на първото заседание 
на комисията. 
Чл. 17. (1) След проведен оглед на място и 
запознаване със съдържанието на исканията 
по чл. 15, ал. 2 комисията изготвя протокол 
за извършената работа, който включва: 
 1. предложение за териториален об­
хват – граници и площи на груповите НКЦ 
от национално значение или на единичните 
и груповите НКЦ и на охранителните им 
зони, които се отразяват върху кадастрал­
на карта; когато предложените граници на 
обектите и на охранителните им зони не 
могат да бъдат определени с имотни или 
други граници, те се определят чрез полигон; 
изработената карта представлява неразделна 
част от доклада на комисията; 
 2. текстово описание на териториалния 
обхват по т. 1, изготвено въз основа на ка­
дастрални и/ или КВС карти, и регистър на 
имотите; 
 3. предложение за предписания за опазва­
не на територията в границите на груповите 
НКЦ и на охранителните им зони освен в 
случаите, когато изрично е обосновано от­
съствието на такива.
(2) Протоколът по ал. 1 се предоставя на 
НИНКН за изготвяне на предложение по чл. 9. 
 Чл. 18. (1) Предложенията за деклариране 
на обект като НКЦ се внасят за разглежда­
не от Специализирания експертен съвет по 
чл. 64, ал. 2 ЗКН.